5. ทรัพย์สินที่ใช้ในการประกอบธุรกิจ

ลักษณะสำคัญของทรัพย์สิน

บริษัทฯ มีทรัพย์สินถาวร ในโรงพยาบาลกรุงธน 1 และ 2 ที่ใช้ประกอบธุรกิจ ดังนี้

(ก) ทรัพย์สินถาวรที่เป็นเจ้าของกรรมสิทธิ

- ที่ดิน 5 ไร่ 2 งาน 21 ตารางวา ถนนตากสิน เขตธนบุรี ก.ท.ม.
สถานที่ตั้งโรงพยาบาลกรุงธน 1

- ที่ดิน 1 ไร่ 26 ตารางวา ถนนเจริญนคร เขตคลองสาน ก.ท.ม. สถานที่ตั้งหอพักพยาบาล

- ที่ดิน 51 ตารางวา ถนนกรุงธนบุรี เขตคลองสาน ก.ท.ม. เป็นอาคารสำนักงาน

- อาคารผู้ป่วยโรงพยาบาลกรุงธน 1 สูง 5 ชั้น 1 หลัง 12 ชั้น 1 หลัง และอาคารจอดรถ 7 ชั้น

  - อาคารหอพักพยาบาลสูง 5 ชั้น 1 หลัง

  - อาคารสำนักงานตึกแถว 4 ชั้น ริมถนนกรุงธนบุรี 1 หลัง

  - อุปกรณ์เครื่องมือใช้ในการรักษา และ วินิจฉัยโรค ทางการแพทย์

  - อุปกรณ์ของใช้ สำนักงาน และยานพาหะนะ

  ในปี 2546 บริษัทฯ ได้จ้างบริษัทประเมินราคา มาทำการตีราคาที่ดินทั้งหมดของบริษัท

  ในปี 2549 บริษัทโรงพยาบาลกรุงธน จำกัด (มหาชน)
  และบริษัทย่อยได้เปลี่ยนแปลงนโยบายการบัญชีเกี่ยวกับการบันทึกบัญชีมูลค่าของที่ดินจากวิธีราคาที่ตีใหม่ในปี
  2546 เป็นวิธีราคาทุน
  เนื่องจากบริษัทฯและบริษัทย่อยไม่ได้บันทึกมูลค่าของสินทรัพย์ถาวรส่วนใหญ่โดยวิธีราคาที่ตีใหม่
  ดังนั้นผู้บริหารของบริษัทฯและบริษัทย่อยเห็นว่าเพื่อให้สินทรัพย์ถาวรทุกประเภทแสดงมูลค่าด้วยวิธีการบัญชีเดียวกัน
  จึงได้มีการเปลี่ยนแปลงวิธีการบันทึกบัญชีที่ดินกลับมาใช้วิธีราคาทุน
  บริษัทฯและบริษัทย่อยได้ปรับย้อนหลังงบการเงินปีก่อนโดยถือเสมือนว่าบริษัทฯและบริษัทย่อยบันทึกบัญชีที่ดินตามวิธีราคาทุนตั้งแต่เริ่มต้น

  (ข) ทรัพย์สินถาวรที่มีการทำสัญญาเช่าระยะยาว

สัญญาเช่าอาคารโรงพยาบาลกรุงธน 2 ระยะเวลา 20 ปี นับตั้งแต่วันที่ 1 ต.ค. 2536
ปัจจุบันเหลือเวลาเช่า 6 ปี อาคารมีลักษณะเป็นอาคาร 4 ชั้น 2 หลัง เมื่อหมดสัญญาบริษัทฯ
มีสิทธิในการเช่าต่อ

(ค) ทรัพย์สินที่ใช้เป็นหลักประกัน

ณ วันที่ 31 ธันวาคม 2550 บริษัท โรงพยาบาลกรุงธน จำกัด (มหาชน) ยังคงใช้ทรัพย์สิน
โฉนดที่ดินพร้อมสิ่งปลูกสร้างของ บริษัท โรงพยาบาลกรุงธน จำกัด (มหาชน)
เป็นหลักประกันวงเงินเบิกเกินบัญชี จากธนาคารกสิกรไทย จำนวน 25,000,000 บาท
(ยี่สิบห้าล้านบาท) และสินเชื่อประเภทหนังสือค้ำประกัน ในวงเงิน 10,000,000 บาท
(สิบล้านบาท) และหลักประกันวงเงินเบิกเกินบัญชีจากธนาคารกรุงศรีอยุธยา เป็นจำนวนเงิน
10,000,000 บาท (สิบล้านบาท)

ทรัพย์สินบริษัทย่อย (บริษัท เฮลธ์ลิ้งค์ จำกัด) จดทะเบียนเมื่อวันที่ 27 มิถุนายน 2543 สำนักงานใหญ่ตั้งอยู่ในโรงพยาบาลกรุงธน 1 มีสถานประกอบธุรกิจ (โรงแรมนอร์ทเทอร์นเฮอริเทจรีสอร์ทกอล์ฟแอนด์สปา) ตั้งอยู่เขตจังหวัดลำพูน เริ่มเปิดดำเนินการอย่างเป็นทางการเมื่อเดือนมกราคม 2545 มีทรัพย์สินถาวร ที่ดิน 52 ไร่ 2 งาน 24 ตารางวา ต. ห้วยยาบ อ. บ้านธิ จ.ลำพูน อาคารสูง 6 ชั้น 1 หลัง มีห้องพัก 78 ห้อง และศูนย์สุขภาพ เป็นอาคารชั้นเดียว 8 อาคาร ทั้งนี้ บริษัทฯ ได้ขายบริษัทย่อยไปเมื่อวันที่ 6 สิงหาคม 2550

(2) การประเมินราคาที่ดินและอาคารที่มีไว้เพื่อขาย ของธุรกิจพัฒนาอสังหาริมทรัพย์

บริษัทไม่มีธุรกิจพัฒนาอสังหาริมทรัพย์

(3) ลักษณะสำคัญของสินทรัพย์ที่ไม่มีตัวตน

บริษัทไม่มีสินทรัพย์ที่ไม่มีตัวตน เช่นสิทธิบัตร สัมปทาน ลิขสิทธิ์ หรือเครื่องหมายการค้า

(4) นโยบายการลงทุนในบริษัทย่อยและบริษัทร่วม

(ก) บริษัทย่อย

บริษัทฯ ได้ขายบริษัทย่อย (บริษัท เฮลธ์ลิ้งค์ จำกัด) ไปเมื่อวันที่ 6 สิงหาคม 2550

 (ข) บริษัทร่วม

บริษัทฯ ถือหุ้น 8 ล้านบาทหรือประมาณ 5% ของทุนจดทะเบียน ในบริษัท เคนดอลแกมมาตรอน
จำกัด ซึ่งเป็นบริษัทอเมริกัน ทำธุรกิจผลิตเวชภัณฑ์ปลอดเชื้อประเภทใช้ครั้งเดียวทิ้ง
บริษัทนี้มีกำไรในการดำเนินงานแต่ยังมีเงินขาดทุนสะสม จึงยังไม่มีกำไรปันผล บริษัทฯ
มีนโยบายพร้อมจะขายหุ้นคืนให้กับต่างประเทศถ้าได้ราคาที่เหมาะสม

บริษัทฯ ถือหุ้น 6 ล้านบาทหรือประมาณ 6% ของทุนจดทะเบียนในบริษัท เอส เอ็ม อี โฮลดิ้ง จำกัด
ในปี 2550 บริษัท เอส เอ็ม อี โฮลดิ้ง จำกัด มีการจ่ายเงินปันผลให้แก่บริษัทฯ จำนวน 750,000
บาท และเมื่อวันที่ 11 มกราคม 2551 บริษัท เอส เอ็ม อี โฮลดิ้ง จำกัด
ได้ซื้อคืนหุ้นทั้งหมดของบริษัทไปเป็นที่เรียบร้อยแล้ว

บริษัทฯไม่มีส่วนร่วมในการกำหนดนโยบายของบริษัทร่วม แต่มีกรรมการผู้จัดการของบริษัทฯ
เป็นกรรมการของบริษัทร่วม

บริษัทฯ ไม่มีนโยบายลงทุนเพิ่มเติมแก่บริษัทร่วมในขณะนี้